དེང་གི་ཆར་སྤྱི་ཚོགས་འཕེལ་རྒྱས་མགྱོགས་དྲགས་པ་དང་ཆ་འཕྲིན་ལག་རྩལ་དར་ཁྱབ་ཆེ་བའི་དབང་གིས་མི་རྣམས་ཀྱིས་ཆ་འཕྲིན་བསྡུ་ལེན་བྱས་པ་མགྱོགས་ནའང་།སེམས་རྣལ་ལ་བབས་ནས་དཔེ་ཀློག་བྱེད་མཁན་ཧ་ཅང་དཀོན།དཔེ་ཀློག་དེའང་ཁ་པར་དང་དྲ་རྒྱ་སོགས་བརྒྱུད་ནས་དཔེ་ཀློག་ཐོར་སྙིགས་ཅནགྱི་ལམ་དུ་ཕྱོགས་པ་མ་ཟད།སྤྱི་ཚོགས་ཧྲིལ་བོའི་རིག་གནས་ཀྱི་ཁ་ཕྱོགས་དེ་རིམ་བཞིན་གཏན་ཆགས་མིན་པ་དང་ཐར་ཐོར་ཅན།མགྱོགས་ཟས་ལྟ་བུའི་རིག་གནས་ཀྱི་མཁའ་དབུགས་སྟུག་པོ་ཞིག་གྲུབ་ཡོད་པས།གལ་ཏེ་ཆུང་འབྲིང་སློབ་མ་རྣམས་ཆུང་དུས་ནས་འདི་དག་ལ་གོམས་པར་བྱས་ན་ལུས་སེམས་འཕེལ་རྒྱས་ལ་ཕན་མི་ཐོགས་པ་མ་ཟད།སྐབས་ལ་ལར་དེ་ལ་བརྟེན་ནས་ཤུགས་རྐྱེན་ངན་པ་མི་ཐེབས་པའི་ངེས་པའང་མེད།དེ་བས་སློབ་གྲོགས་རྣམས་ཀྱིས་དུས་རྒྱུན་དཔེ་ཀློག་བྱེད་སྐབས་ཤོག་བུའི་དཔེ་ཆ་དག་བཀླགས་རྒྱུ་དང་ལྷག་པར་དུ་རྩོམ་རིག་བརྩམས་ཆོས་གྲགས་ཅན་དག་བཀླགས་རྒྱུ་ནི་ཧ་ཅང་གལ་ཆེ།དཔེར་ན།འཛམ་གླིང་རྩོམ་རིག་གྲགས་ཅན་གྱི་སྐོར་དང་ནོ་པེར་རྩོམ་རིག་བྱ་དགའ་ཐོབ་ཡོད་པ་དགསྐད་ཡིག་གི་ཐད་ནས་ཀྱང་སྦྲང་ཆར་དང་གངས་རྒྱན་མེ་ཏོགཟླ་ཟེར།བོད་ཀྱི་རྩོམ་རིག་སྒྱུ་རྩལ་གྱི་དུས་དེབ་རྣམས།ཡང་ན་རྩོམ་སྒྲིག་ཁང་དེ་དག་གིས་རྩོམ་སྒྲིག་མཛད་པའི་རྩོམ་རིག་གི་དཔེ་ཚོགས་དགབོད་སྲོལ་རྒྱུན་རྩོམ་རིག་ལས་ཀྱང་དཔེར་ན།མི་རོ་རྩེ་སྒྲུང་།བོད་ཀྱི་ཟློས་གར་ཆེན་མོ་བརྒྱད།ཧོར་གླིང་གཡུལ་འགྱེད་སོགས་ཀློག་ཐུབ་ན་གཅིག་བྱས་ན་སློབ་བུ་རང་ཉིད་ཀྱིས་མི་རིགས་རང་གི་སྲོལ་རྒྱུན་རིག་གནས་ལ་གོ་བ་ཟབ་མོ་ཞིག་ལེན་ཐུབ།གཉིས་བྱས་ན་བོད་རང་གི་ཁྱད་ཆོས་ལྡན་པའི་བརྡ་སྤྲོད་ལུགས་དང་ཚིག་སྦྱོར་སྤེལ་སྟངས།ཐ་སྙད་སྔོག་འདོན་སོགས་ཀྱི་ཐད་ལ་རྔོ་ཆེན་པོ་ཐོགས་པར་སེམས།